open-index/open-wikipedia-markdown huggingface dataset:
Kapitálové životné poistenie

**Kapitálové životné poistenie** sa vyznačuje tým, že umožňuje vyplácanie poistných plnení na rozličných spôsobov kumulovania vyplácanej sumy.
* Poistenie rizík – v tomto prípade sa plnenie vypláca z nahromadených zdrojov z poistení osôb, pri ktorých nenastali poistné prípady a udalostí podľa klasického princípu poistenia.
* Sporivé – klasické garantované kapitálové životné poistenie vypláca plnú hodnotu plnenia v prípade, pokiaľ poistená osoba nasporila dostatočnú výšku financií.
* Investičné – pri investičnom životnom poistení nesie plné investičné riziko poistená osoba, preto väčšinou životná poisťovňa nevypláca plnenie z vlastných prostriedkov. Výška výnosu je možné určiť až po ukončení zmluvného obdobia, alebo v prípade poistnej udalosti.
* Kombinácie a variácie – kombinácia garantovaného plnenia, rizikového alebo investície. Presné plnenie vyplácaných častí sa percentuálne alebo fixne určuje v poistnej zmluve.

## Základná charakteristika
Kapitálové životné poistenie sa uzatvára pre dva základné druhy poistnej udalosti, a to pre prípad smrti alebo dožitia. V oboch prípadoch životná poisťovňa vypláca poistnú sumu. V prípade dožitia sa poistenca konca zmluvného obdobia, sa vypláca nasporená suma spolu s ďalšími výnosmi, napr. z kladného hospodárenia životnej poisťovne. V prípade predčasnej smrti životná poisťovňa taktiež vypláca výšku plnenia podľa zmluvy. V prípade že u poistenca nastal tento prípad a neodviedol na platbách dostatok financií, poisťovňa vypláca sumu z ďalších platieb poistencov u ktorých poistná udalosť nenastala, podľa základného princípu poistenia.

## Využitie
Typické formy využitia kapitálového životného poistenia sú nasledovné:
* Investícia, sporenie
* Finančné zabezpečenie pozostalých členov rodiny
* Kombinácia zabezpečenia rodiny a tvorby kapitálu, napr. pre dôchodkový vek alebo * predčasný dôchodok
* Zabezpečenie úverov, väčšinou hypotekárnych
* Špeciálne prípade pre zaistenie cudzej osoby pre prípad poistnej udalosti, alebo dožitia poistenej osoby

## Typy
* Klasické kapitálové (garantované) životné poistenie – pre prípad smrti alebo dožitia, a jeho variácie. Je možné uzatvoriť si dodatočné pripoistenia pre konkrétne prípady, podľa potrieb poistenca.
* Investičné životné poistenie – je poistenie, kde plné investičné riziko je na strane poistenca. Výška plnenia zo strany životnej poisťovne nie je garantovaná a určuje pri nastatí poistnej udalosti alebo ukončení zmluvného obdobia. Výška vyplatenej sumy sa stanovuje podľa výšky hodnoty portfólia poistenca v prípade poistnej udalosti.

## Výhody
Medzi výhody kapitálového životného poistenia patrí pre poisteného aj vysoká ochrana v prípade nepredvídateľných životných situácií. V prípade, ak sa poistenec stane plne invalidný v dôsledku choroby alebo úrazu, poisťovňa preberá na seba záväzok za platenie  poistného za hlavné  kapitálové životné poistenie. Na ďalšie pripoistenie sa tento záväzok už nevzťahuje, jedine v prípade, že by bola podpísaná takáto klauzula pri pripoistení.

## Pozri aj
* Poistenie
* Životné poistenie
* Investičné životné poistenie

Kategória:Životné poistenie
Vera Weizmannová

**Vera Weizmannová** : ורה ויצמן, narodená ako **Vera Kacmanová**; (* 27. november 1881, Rostov, Ruská ríša – † 24. september 1966, Londýn) bola manželka prvého izraelského prezidenta Chaima Weizmanna, prvá dáma Štátu Izrael, lekárka a sionistická aktivistka.

## Biografia
Narodila sa v Rostove nad Donom v Ruskom impériu (dnešné Rusko), lekárske vzdelanie získala v Ženeve vo Švajčiarsku. V roku 1906 sa vydala za Chaima Weizmanna, s ktorým mala neskôr dvoch synov. V rokoch 1906 až 1937 žila Weizmannova rodina v britskom Manchesteri, kde Chaim Weizmann vyučoval na univerzite. V roku 1913 získala Vera britskú lekársku licenciu a začala pracovať ako lekárka na klinikách pre dojčatá. Vyvinula pokročilé techniky pre dojčenskú výživu a dozor.

Mladší syn Michael slúžil počas druhej svetovej vojny ako pilot RAF. Jeho lietadlo zostrelili nad Biskajským zálivom.

## Dobrovoľníctvo
[náhľad|left|Vera Weizmannová pri návšteve nových jaslí WIZO v [Rechovote]]
V roku 1916 zanechala prácu detskej lekárky a pripojila sa k svojmu manželovi potom, ako bol počas prvej svetovej vojny vymenovaný za vedeckého poradcu britskej admirality. V roku 1920 sa stala jednou zo zakladateliek Medzinárodnej ženskej sionistickej organizácie (WIZO) a štyridsať rokov stála spoločne s Rebecou Sieffovou na jej čele. Po vypuknutí druhej svetovej vojny venovala všetko svoje úsilie Aliji mládeže, organizácii, ktorú založila v Anglicku. V Izraeli bola následne jej čestnou prezidentkou.

Počas izraelskej vojny za nezávislosť sa zamerala na liečbu a rehabilitáciu ranených vojakov. Bezprostredne po vojne založila Spoločnosť handicapovaných veteránov z vojny za nezávislosť a pôsobila ako jej prezidentka. Založila aj dve centrá na rehabilitáciu zranených vojakov, Bejt Kaj v Nahariji a rehabilitačné oddelenie v nemocnici Šeba - Tel ha-Šomer.

Okrem aktivít vo vyššie uvedených organizáciách podporovala celý rad dobrovoľníckych organizácií, ako je ILAN, Magen David Adom, ktorého bola prezidentkou, a desiatky ďalších súkromných a štátnych charitatívnych organizácií.

## Weizmannov dom
náhľad|upright|Vera Weizmannová pri portréte svojho manžela v dome v Rechovote
Ako izraelská prvá dáma trvala na svojej účasti pri voľbe interiéru domu, ktorý pre prezidentský pár vybudovali pri Weizmannovom inštitúte. Všetok nábytok a umelecká dekorácia je originálna a väčšinu importovali zo Spojeného kráľovstva a Francúzska.

## Publikácia
* *The impossible takes longer: the memoirs of Vera Weizmann, wife of Israel's first President, as told to David Tutaev*. London, 1967.

## Iné projekty

## Referencie


## Externé odkazy
* Jewish Women's&nbsp;Archive – Vera Weizmann  

## Zdroj
* 

Kategória:Narodenia v 1881
Kategória:Úmrtia v 1966
Kategória:Ruské osobnosti židovského pôvodu
Kategória:Britskí lekári
Kategória:Izraelskí lekári
Kategória:Lekári židovského pôvodu
Kategória:Sionisti
Kategória:Prvé dámy Izraela
Ladislav Bielik

**Ladislav Bielik** (* 28. máj 1939, Levice – † 24. marec 1984, Vyšehradské vrchy) bol slovenský fotograf.

## Životopis
Vyštudoval chemickú priemyslovku. S fotografovaním začal počas práce vo Virologickom ústave SAV. V roku 1965 nastúpil do športového týždenníka Štart a o rok neskôr sa stal fotoreportérom denníka Smena. V roku 1968 sa oženil s novinárkou Alicou Malou.

Vrcholom jeho tvorby sú fotografie z ulíc Bratislavy, ktoré urobil počas prvých dní vpád vojsk Varšavskej zmluvy do Česko-Slovenska, v auguste 1968. Fotografia muža s odhalenou hruďou pred okupačným tankom bola v roku 1968 zaradená do výstavnej kolekcie World Press Photo a často je prirovnávaná k fotografii *Tank man*. Neskôr túto snímku opakovane vyberali do renomovaných súborov najlepších fotografií 20. storočia. V roku 1971 odišiel zo Smeny do Štartu. Po roku 1975 musel, ako jedna z obetí normalizácie, aj z tejto redakcie odísť. Dôvodom boli práve fotografie z intervencie. Živil sa ako fotograf na voľnej nohe. Jeho fotografie sa sporadicky objavovali v časopisoch Štart, Život, Slovenka a denníku Smena. Zahynul v marci 1984 vo Vyšehradskych vrchoch medzi mestom Vyšehrad a obcou Svätý Václav počas 2. pretekov horských automobilov Duna-Kanyar pri výkone svojho povolania.
náhľad|250px|Výstava o auguste 1968 na Šafárikovom námestí v Bratislave (v roku 2008) s prezentáciou fotografií Ladislava Bielika
Fotografie Ladislava Bielika objavil jeho mladší syn Peter: "*Všetky tieto fotografie, respektíve ich negatívy, som našiel v roku 1989, ako šestnásťročný, v starom ošúchanom kufri v pivnici v paneláku, v ktorom bývame. Domnievam sa, že ich tam ukryl otec, ktorý zrejme nechcel, aby ich niekto zničil alebo ich našli policajti. Stačilo naozaj len veľmi málo a celý tento vzácny dokument mohol byť navždy stratený. Kufor bol totiž značne napadnutý plesňou a negatívy samotné už tiež niesli stopy času. Dnes sú našťastie v dobrej opatere a na bezpečnejšom mieste.*"

## Ocenenia
* 2003: Rad Ľudovíta Štúra II. triedy in memoriam, prepožičaný prezidentom SR Rudolfom Schusterom

## Referencie

## Iné projekty

## Externé odkazy
* 

Kategória:Osobnosti z Levíc
Kategória:Slovenskí fotografi
Kategória:Držitelia Radu Ľudovíta Štúra II. triedy
Wilhelm Marr

**Wilhelm Marr** (* 16. november 1819, Magdeburg – † 17. júl 1904, Hamburg) bol nemecký antisemitský a anarchistický novinár. V roku 1879 založil Antisemitskú ligu a napísal knihu *Cesta k víťazstvu germánstva nad židovstvom* (Der Weg zum Siege des Germanentums über das Judentum), ktorá predstavuje novodobý nástup antisemitizmu, ktorý vyvrcholil holokaustom počas druhej svetovej vojny.

## Iné projekty

## Zdroj
* 

Kategória:Nemeckí publicisti
Kategória:Antisemitizmus
Kategória:Anarchisti
Kategória:Osobnosti z Magdeburgu
DJ Dado

**DJ Dado** (vlastným menom **Flavio Daddato**, * 6. január 1967, Miláno, Taliansko) je taliansky disc-jockey a hudobný producent s chorvátskymi koreňmi.

Preslávil sa svojou dance/techno verziou titulnej melódie amerického televízneho seriálu Akty X a cover verziou piesne *Legend Of Babel* Giorgia Morodera. 

## Externé odkazy
* Oficiálna stránka 
* DJ Dado na Discogs

## Zdroj

Kategória:Talianski dídžeji
Kategória:Hudobní producenti
Kategória:Osobnosti z Milána
Rachel Kohenová-Kaganová

**Rachel Kohenová-Kaganová** (: רחל כהן-כגן), rodená **Racheľ Ľuberská** (* 19. február 1888, Odesa, Ruské impérium – † 15. október 1982, Izrael) bola sionistická aktivistka a izraelská politička. 

## Biografia
Narodila sa v Odese v cárskom Rusku (dnešná Ukrajina). Neskôr tu vyštudovala univerzitu, ďalšiu vyštudovala v Petrohrade.

V roku 1919 podnikla aliju do mandátnej Palestíny, kde sa angažovala v Medzinárodnej ženskej sionistickej organizácii. V roku 1932 bola vymenovaná za predsedníčku komisie na sociálnu podporu pri mestskej rade Haify a túto funkciu zastávala až do roku 1946.

V roku 1938 bola zvolená za predsedníčku WIZO a začala sa zaujímať o politiku. V roku 1946 bola vymenovaná za riaditeľku sociálneho odboru Židovskej národnej rady. Bola členkou dočasnej štátnej rady ( *Moecet ha-Am*) a spolu s Goldou Meyersonovou (neskôr Golda Meirová) bola jednou z dvoch signatárok (boli jediné dve ženy) izraelskej deklarácie nezávislosti (celkom bolo 24 signatárov).

V prvých voľbách do Knesetu v roku 1949 získala WIZO jeden poslanecký mandát, ktorý pripadol práve Rachel Kohenovej-Kaganovej. O poslanecký mandát prišla v nasledujúcich parlamentných voľbách v roku 1951. Neskôr vstúpila do Liberálnej strany a po voľbách v roku 1961 sa stala znova poslankyňou Knesetu. Bola však jednou zo siedmich poslancov, ktorí Liberálnu stranu opustili a založili *Nezávislých liberálov* na protest proti plánovanému zlúčeniu Liberálnej strany s Cherutom. V nasledujúcich voľbách v roku 1965 o poslanecký mandát prišla.

Mala dve deti.

## Externé odkazy
*Kneset – Rachel Kohen-Kagan  
*Jewish's Woman Archive – Rachel Kohen-Kagan 

## Zdroj
* 

Kategória:Narodenia v 1888
Kategória:Úmrtia v 1982
Kategória:Sionisti
Kategória:Členovia Knesetu
Kategória:Politici židovského pôvodu
Kategória:Signatári Izraelskej deklarácie nezávislosti
Kategória:Členovia Židovskej národnej rady
Kategória:Členovia Asifat ha-nivcharim
Kategória:Osobnosti z Odesy
Ogdoada

**Ogdoada** alebo **Ogdoáda** môže byť:
*pojem gnosticizmu, pozri Ogdoada (gnosticizmus)
*pojem egyptského náboženstva, pozri Hermopoliské Osmoro
Majstrovstvá sveta FIFA vo futsale 2012

náhľad|Zúčastnené krajiny

**Majstrovstvá sveta FIFA vo futsale 2012** boli 7. majstrovstvá sveta FIFA vo futsale. Bolo to najvyššie podujatie FIFA vo futsale v roku 2012. Konalo sa od 1.18. novembra 2012 v Bangkoku a Nakhon Ratčasima, v Thajsku, za účasti 24 tímov. Počet účastníkov sa oproti posledným MS zvýšil o 4. Nováčikmi podujatia bolo až 6 tímov: Kuvajt, Kolumbia, Maroko, Mexiko, Panama a Srbsko.

Thajsko vyhralo kandidatúru na MS pred krajinami ako Azerbajdžan, Česko, Čína, Guatemala a Srí Lanka.

## Arény

Hlavný štadión turnajaBangkok Futsal Arena sa nestihol postaviť včas a pre nesplnené bezpečnostné požiadavky boli zápasy presunuté do Huamark Indoor Stadium.

## Kvalifikácia

## Nasadenie do výkonnostných košov

Pozn: Číslo v zátvorke udáva umiestnenie v aktuálnom medzinárodnom rebríčku FIFA k 22. októbru 2012
Vyžrebovanie skupín prebehlo 24. augusta 2012.

## Výsledky
### Základné skupiny
#### Skupina A

#### Skupina B

#### Skupina C

#### Skupina D

#### Skupina E

#### Skupina F

----

### Play-off
#### Osemfinále

#### Štvrťfinále

#### Semifinále

#### Stretnutie o 3. miesto

#### Finále

## Najlepší strelci
náhľad|Eder Lima

## Konečné poradie tímov

## Referencie

## Externé odkazy
* Oficiálna stránka MS 2012 na stránke FIFA 
* Neoficiálna stránka MS 2012  /(po thajsky)
* MS 2012 na stránke futsalplanet.com  
* Oficiálna pieseň MS 2012 na youtube.com

Kategória:Futsal v 2012
Kategória:Majstrovstvá sveta FIFA vo futsale
Futsal
Sundarban

**Sundarban** (, v preklade „pekný les“) je les na hraniciach Bangladéšu. Ide o najväčší súvislý prílivový halofilný mangrovníkový les na svete. 

## Opis

Les pokrýva plochu približne , z čoho  sa rozprestiera na území Bangladéšu a  na území indického štátu Západné Bengálsko. Les sa nachádza v ústí a záplavovej oblasti riek Ganga, Brahmaputra a Meghna na pobreží Bengálskeho zálivu. Indická časť lesa je pod správou Národného parku Sundarban.

Pre svoju jedinečnú hodnotu a prírodné bohatstvo je od roku 1997 zapísaný na zozname svetového dedičstva UNESCO. V Sundarbane žije najväčšia populácia ohrozeného tigra indického (*Panthera tigris tigris*), ktorý je národným symbolom Bangladéša. Medzi ďalšie významné druhy fauny patrí pytón tigrovitý a krokodíl morský.

## Znečistenie
9. decembra 2014 sa v rieke Šela potopil tanker, ktorý prepravoval 350 tisíc litrov vykurovacieho oleja. Olej znečistil 50 až 60 km mangrovníkového lesa v Sundarbane.

## Referencie

## Iné projekty

## Externé odkazy
*

## Zdroj

Kategória:Lokality Svetového dedičstva v Bangladéši
Kategória:Geografia Bangladéša
Osmoro

**Osmoro** môže byť:
*číslovka vyjadrujúca pri pomnožných a podobných podstatných menách počet osem alebo číslovka vyjadrujúca počet osem ako súhrn
*Hermopoliské Osmoro
Čcheng-te pi-šu šan-čuang

**Čcheng-te pi-šu šan-čuang** (predtým aj *Džehol*) sú najrozsiahlejšie cisárske záhrady na svete. Nachádzajú sa v  čínskej provincii Che-pej. Boli budované počas takmer celého 18. storočia a zaberajú plochu okolo 5,6 km². V záhradách bolo veľa administratívnych i ďalších budov, ktoré stoja dodnes a tvoria súčasť záhrad. 

Od roku 1994 sú záhrady aj s budovami zapísané na zozname svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Záhrady v Číne
Kategória:Paláce v Číne
Kategória:Lokality Svetového dedičstva v Číne
Čchü-fu

**Čchü-fu** je mesto a mestský okres v čínskej provincii Šan-tung.

Podľa tradície sa tu narodil Konfucius, zakladateľ konfucianizmu. V súčasnosti sa tu nachádza rad pamiatok ako Konfuciov chrám, ktorý má via než 100 budov. Všetky tieto budovy i s ďalšími pamiatkami sú od roku 1994 zapísané na zozname svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Mestá v Číne
Kategória:Lokality Svetového dedičstva v Číne
Ťiou-čaj-kou

**Ťiou-čaj-kou** je prírodná rezervácia v čínskej provincii S'-čchuan. Nachádza sa v rozsiahlom údolí, ktoré pokrýva plochu niekoľkých stoviek štvorcových kilometrov. Rieka, ktorá v údolím preteká, na mnohých miestach vytvára vodopády a rôzne jazierka priťahujúce turistov z celého sveta. 

Pre svoju jedinečnosť bola lokalita v roku 1994 zapísaná na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Chránené územia v Číne
Kategória:Lokality Svetového dedičstva v Číne
Chuang-lung

**Chuan-lung** je prírodná oblasť na severozápade čínskej provincie S'-čchuan. V oblasti žijú niektoré prísne chránené druhy ako panda veľká, či langur čínsky (*Pygathrix roxellana*). Širšia verejnosť oblasť pozná najmä vďaka jej prírodným kalcitovým bazénikom. 

V roku 1992 bola zapísaná na zoznam svetového dedičstva UNESCO.

## Iné projekty
 

## Externé odkazy
* Stránka UNESCO
* Najdrahšie čínske pamiatky

## Zdroj

Kategória:Chránené územia v Číne
Kategória:Lokality Svetového dedičstva v Číne
Pusté Pole (sedlo v Šariši)

**Pusté Pole** () je sedlo v Šariši, oddeľujúce Levočské vrchy a Čergov. Tvorí hranicu medzi okresmi Sabinov a Stará Ľubovňa a pomenované je podľa blízkej obce Pusté Pole, ležiacej severne od sedla.

## Doprava
Sedlom prechádza železničná trať číslo 188 (Košice – Muszyna) z Prešova do Plavča a ďalej do Poľska. Cestná doprava prebieha po ceste I/68 z Prešova do Starej Ľubovne.

## Prístup
* po ceste I/68 z obce Pusté Pole alebo Kamenica

## Externé odkazy
* Poloha na turistickej mape

Kategória:Sedlá v Čergove
Kategória:Sedlá v Levočských vrchoch
Matthew Davis

**Matthew W. Davis** (* 8. máj 1978, Salt Lake City, Utah, Spojené štáty), tiež profesionálne známy ako **Matt Davis**, je americký herec. Preslávila ho postava Adama Hillmana v komédii stanice ABC, *What About Brian* a tiež postava Alarica Saltzmana v seriáli *[[Upírske denníky (seriál)|Upírske denníky]]*, *[[The Originals]]* a *[[Legacies]]*.

## Osobný život
Narodil sa v Salt Lake City v Utahu. Navštevoval Woods Cross High School a The University of Utah. V roku 2008 bol krátko ženatý s herečkou Leelee Sobieski. 

## Kariéra
Matt je známy ako Warner Huntington III., priateľ Elle Woodsovej v komédii *[[Pravá blondínka]]*. Ďalšie známe filmy v ktorých účinkoval sú *Blue Crush* (2002), *Tigerland* (2000) a *BloodRayne* (2005).

V seriáli *[[Upírske denníky (seriál)|Upírske denníky]]* hral stredoškolského učiteľa a lovca upírov Alarica Saltzmana a v dramatickom seriáli *What About Brian* rolu Adama Hillmana.

## Filmografia

## Iné projekty

## Zdroj

Kategória:Filmoví herci USA
Kategória:Televízni herci USA
Kategória:Osobnosti zo Salt Lake City
Malý Děd

**Malý Děd** () je šiesty najvyšší vrch Hrubého Jeseníku, pohoria na severnej Morave. 

Masív s rozsiahlou vrcholovou plošinou sa nachádza v hlavnom hrebeni Pradědskej hornatiny, severne od Praděda () a juhozápadne od sedla Vidly (). 

Na západnom úbočí stojí horská chata *Švýcárna*. Vrch sa nachádza v NPR Praděd a z dôvodu ochrany prírody je pohyb mimo značených trás zakázaný.

## Prístup
* po  značke zo sedla Vidly
* po  značke z osady *Vidly*
* po  značke hrebeňovkou z Ovčárny alebo Červenohorského sedla

## Iné projekty

## Externé odkazy
* Malý Děd na Tisicovky.cz

## Zdroj
* 

Kategória:Vrchy v Hrubom Jeseníku
Kategória:Vrchy v okrese Bruntál
Kategória:Vrchy v okrese Jeseník
Kategória:Vrchy v okrese Šumperk
Kategória:Tisícovky v Česku
Kategória:Bělá pod Pradědem
Kategória:Loučná nad Desnou
Kategória:Vrbno pod Pradědem
Adam de la Halle

**Adam de la Halle**, známy aj ako **Adam le Bossu** (* cca 1240, Arras – † 12851288, Neapol) bol francúzsky básnik, hudobný skladateľ a dramatik. K jeho najvýznamnejším dielam patria komediálna psychologická dráma *Jeu de la feuillée* (Hra pod korunami stromov) a predchodkyňa komickej opery *Jeu de Robin et Marion* (Hra o Robinovi a Marion). Je autorom pomerne rozsiahlej básnickej i piesňovej tvorby.

## Iné projekty

## Zdroj
* 

Kategória:Narodenia v 1240
Kategória:Francúzski básnici
Kategória:Francúzski dramatici
Kategória:Francúzski hudobní skladatelia
Argeus z Argosu

**Ageus** (starogr. Ἀγεύς – *Ageus*) bol v roku 328 pred Kr. víťaz starovekých olympijských hier vo vytrvalostnom behu dolichos (dolichos, po grécky „dlhý beh").

Ageus z Argu zvíťazil na 113. starovekých olympijských hrách v dolichu, vytrvalostnom behu, ktorý zaviedli už na 15. hrách v roku  720 pred Kr. Pôvodne sa dolichos bežal na vzdialenosť sedem stadií (jeden stadion bol približne 192 m), neskôr ho predĺžili na dvanásť a napokon na dvadsaťštyri stadií (4615 m), takže to bol náročný beh.  Argeus po korunovácii olympijským vencom, čo znamenalo pre každého atléta vrcholný okamih života, bežal oznámiť túto radostnú správu svojim rodákom do Argu a oznámil ju údajne ešte v ten istý deň, prekonal vzdialenosť dlhšiu ako sto kilometrov a v ceste mu pritom stáli aj dve horstvá. Tento nadľudský výkon prekonal v staroveku, podľa antických autorov, len legendárny Feidippides, ktorý ešte pred svojim slávnym maratónskym behom, bežal z Atén do Sparty, žiadať o vojenskú pomoc a potom sa vrátil späť.

Do histórie týchto hier sa zapísal aj Hérodóros z Megary, ktorý vyhral v súťaži trubačov a následne vyhral aj na deviatich po sebe idúcich hrách. Pri svojom prvom vystúpení ohlásil víťazstvo boxera Satyra z Élidy, pri poslednom víťaza štvorzáprahu Télemacha z Élidy.

## Referencie a bibliografia

*Eusebius: Chronicle http://www.attalus.org/translate/eusebius.html
 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v dolichu
Kategória:Starovekí športovci z Argosu
Národný park Lu-šan

**Národný park Lu-šan** (, ) je rozsiahly národný park v čínskej provincii Ťiang-si. 

V minulosti tu bolo centrum buddhistickej a taoistickej vzdelanosti. Bolo tu postavených veľké množstvo kláštorov i chrámov, z ktorých väčšina stojí dodnes a sú unikátnou ukážkou čínskej kultúry. 

V roku 1996 bol park zapísaný na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Lü-šan
Kategória:Lokality Svetového dedičstva v Číne
Michael Trevino

**Michael Anthony Trevino** (* 25. január 1985, Montebello, Kalifornia, USA) je americký herec. Preslávila ho rola Tylera Lockwooda v seriáli ''Upírske denníky'' *(The Vampire Diaries)*.

## Životopis
Vyrastal v Montebello a neskôr vo Valencii v Kalifornii. Jeho matka pochádza zo Zacatecas v Mexiku, jeho otec sa narodil v meste Fresno v Kalifornii do rodiny mexických imigrantov.

## Kariéra
Zahral si rolu Jacksona Meada, dediča Meade Milk, v pôvodnom filme od Disney Channel *Aha – Krásky od kráv*. Tiež hosťoval v seriáloch *[[Bez stopy]]*, *[[Odložený prípad]]*, *[[Kosti (seriál)|Kosti]]* a *Prvá prezidentka*. Objavil sa v malej úlohe vo filme *Bulšit* a seriáli *[[Čarodejnice (seriál)|Čarodejnice]]* (v epizóde ôsmej série „Malice in Wonderland“ ako Alastair).

Mal vedľajšiu rolu v seriáli *The Riches*, kde si v prvej sérii zahral študenta Brenta a objavil sa aj v tretej epizóde druhej série. Zahral si postavu Jaimeho Vegy v TV seriáli *Cane*.

Na štyri epizódy sa objavil aj v seriáli *90210: Nová generácia*, kde hral Ozzieho, ikonu Naomininho záujmu na týždeň.

Od septembra 2009 stvárňoval postavu Tylera Lockwooda v seriáli TV stanice The CW, ''Upírske denníky''. V apríli 2015 oznámil, že seriál po šiestej sérii opustí – rovnako, ako jeho herecká kolegyňa Nina Dobrev. 

## Filmografia
### Film

### Televízia

## Ocenenia

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Osobnosti z Kalifornie
Kategória:Osobnosti USA mexického pôvodu
Felix Baumgartner

**Felix Baumgartner** (* 20. apríl 1969, Salzburg, Rakúsko – † 17. júl 2025, Porto Sant'Elpidio, Taliansko) bol rakúsky parašutista a BASE jumper. Bol známy predovšetkým extrémnym skokom s padákom zo stratosféry, keď z kapsuly balóna vyskočil z rekordnej výšky . Počas tohto zoskoku sa stal prvým človekom, ktorý voľným pádom prekonal rýchlosť zvuku.

## Kariéra
Parašutizmu sa začal venovať vo svojich šestnástich rokoch, svoje zručnosti potom zdokonaľoval v rakúskej armáde. V roku 1988 začal spolupracovať so spoločnosťou Red Bull, vyrábajúcou energetický nápoj rovnakého mena. Po roku 1990 sa začal okrem klasických zoskokov venovať aj BASE jumpingu, pri ktorom sa skáče z rôznych objektov – napríklad budov či útesov. V roku 1999 prekonal svetový rekord v skoku z výškovej budovy, keď zoskočil z mrakodrapu Petronas Towers v Kuala Lumpur. Dokázal bezpečne zoskočiť s padákom z ruky sochy Ježiša Krista v brazílskom Rio de Janeiro. 12. decembra 2007 zoskočil z 91. poschodia v tom čase najvyššej dokončenej stavby sveta – Taipei 101 v Taiwane.

V roku 2010 začal spolupracovať so spoločnosťou Red Bull na projekte Red Bull Stratos, ktorého cieľom bolo prekonanie výškového rekordu v zoskoku padákom. Štart bol naplánovaný na 9. októbra 2012, problémy s vetrom ho odsunuli na 14. októbra 2012, kedy sa tiež celý zoskok nakoniec úspešne uskutočnil. Prekonal tri rekordy: najvyššiu dosiahnutú výšku balóna s ľudskou posádkou, skok z najvyššej výšky nad zemským povrchom a najvyššiu dosiahnutú rýchlosť pri voľnom páde (). Padák však otvoril skôr a preto oproti plánom neutvoril štvrtý rekord – v dĺžke voľného pádu. V svojej kariére absolvoval celkovo 2 300 zoskokov.

Zomrel 17. júla 2025 pri paraglajdingu v talianskom pobrežnom meste Porto Sant'Elpidio v provincii Fermo (región Marky) potom, čo v dôsledku náhlej nevoľnosti stratil kontrolu nad padákom a spadol do bazéna v miestnom rezorte.

## Referencie

## Iné projekty

## Externé odkazy
*  

Kategória:Osobnosti zo Salzburgu
Kategória:Rakúski športovci
Kategória:Rakúski automobiloví pretekári
Kategória:Parašutisti
Kategória:Extrémne športy
Kategória:Držitelia svetových rekordov
Villanova

**Villanova** môže byť:
* obec v talianskej provincii Asti v Piemontsku, pozri Villanova d'Asti
* obec v talianskej provincii Alessandria v Piemontsku, pozri Villanova Monferrato
* miestna časť talianskej obce Ostuni v provincii Brindisi v Apúlii
* francúzska obec v departemente Corse-du-Sud na Korzike, pozri Villanova (Corse-du-Sud)
* španielska obec v provincii Huesca, pozri Villanova (Huesca)
* obec v americkom štáte Pennsylvania, pozri Villanova (Pennsylvania)
Mechon Weizmann le-mada

náhľad|Urýchľovač častíc vo Weizmannovom inštitúte
**Mechon Weizmann le-mada** (מכון ויצמן למדע, dosl. *Weizmannov inštitút pre vedu*; *Weizmann Institute of Science; WIS*) je špičkové vedecké pracovisko, jedno z desiatich najprestížnejších vedeckých pracovísk na svete a univerzita v meste Rechovot v Izraeli. Od ostatných izraelských univerzít sa odlišuje tým, že poskytuje len postgraduálne vzdelanie. Inštitút zamestnáva okolo 2400 vedcov a na izraelskej vedeckej produkcii sa podieľa 25 %. V roku 2011 označil časopis *[[The Scientist]]* tento inštitút za najlepšie miesto na prácu v akademickom prostredí mimo Spojených štátov.

## História
Inštitút založil roku 1934 Chaim Weizmann (neskôr prvý izraelský prezident) ako Daniel Sieff Research Institute a od 2. novembera 1949 je na jeho počesť pomenovaný po ňom. Kým sa Weizmann stal prezidentom, pôsobil v laboratóriách tohto inštitútu ako vedec zaoberajúci sa organickou chémiou. V súčasnosti študuje v inštitúte približne 2 500 študentov a možno tu získať tituly M.Sc. a Ph.D. v odboroch: matematika, počítačové vedy, fyzika, chémia, biochémia a biológia, rovnako ako aj v mnohých medziodborových programoch.

## Ceny
V oblasti informatiky získali dvaja vedci Weizmannovho vedeckého inštitútu prestížnu Turingovu cena, v roku 1996 Amir Pnueli za prínos v oblasti temporálnej logiky, overovania programov a systémov; a v roku 2002 Adi Šamir za prínos v oblasti šifrovania s verejným kľúčom. 

## Význační vyučujúci
* Oded Goldreich, informatik
* Chajim Harari, teoretický fyzik
* Efraim Kazir, biofyzik, štvrtý izraelský prezident
* Harry J. Lipkin, fyzik
* Mordechaj Milgrom, fyzik
* Amir Pnueli, informatik, Turingova cena (1996)
* Adi Šamir, kryptológ
* Igal Talmi, fyzik
* Chaim Weizmann, chemik, prvý izraelský prezident
* Ada Jonatová, kryštalografka, Nobelová cena za chémiu (2009)

## Prezidenti
* Chaim Weizmann (1949 – 1952; v prípade zahrnutia predchodcu tohto inštitútu, teda Inštitútu Daniela Sieffa, i v rokoch 1934 – 1952)
* Abba Eban (1959 – 1966)
* Meyer Weisgal (1966 – 1970)
* Albert Sabin (1970 – 1972)
* Jisra'el Dostrovsky (1972 – 1975)
* Michael Sela (1975 – 1985)
* Arje Dvorecky (1985 – 1988)
* Chaim Harari (1988 – 2001)
* Ilan Chet (2001 – 2006)
* Daniel Zajfman (2006 – súčasnosť)

## Iné projekty

## Referencie

## Externé odkazy
*Oficiálne internetové stránky  
*Eretz.cz – Izraelští vědci identifikovali mechanismus šíření rakoviny  (08/2007) 
*Osel.cz – Na rakovinu s česnekem! 

## Zdroj
* 

Kategória:Univerzity v Izraeli
Kategória:Výskumné inštitúty v Izraeli
Medvědí vrch

**Medvědí vrch** () je najvyšší vrch Medvědskej hornatiny, geomorfologického podcelku Hrubého Jeseníku, pohoria na severnej Morave. 

Vrch sa nachádza na východnom okraji centrálnej časti Medvědskej hornatiny, západne od Vrbna pod Pradědem, na území CHKO Jeseníky.

## Prístup
* odbočením zo  značky z Vrbna pod Pradědem do Jeseníka

## Iné projekty

## Externé odkazy
* Medvědí vrch na Tisicovky.cz

## Zdroj
* 

Kategória:Vrchy v Hrubom Jeseníku
Kategória:Vrchy v okrese Bruntál
Kategória:Tisícovky v Česku
Wu-tang

**Wu-tang** je malé pohorie v čínskej provincii Chu-pej. 

Nachádza sa tu veľký počet taoistických chrámov, ktoré boli v minulosti centrom vzdelanosti. Chrámy a paláce tu boli budované v priebehu mnohých storočí a dnes tvoria unikátnu ukážku čínskej architektúry i kultúry.
V roku 1994 boli miestne chrámy zapísané na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Pohoria v Číne
Kategória:Lokality Svetového dedičstva v Číne
Wu-ling-jüan

**Wu-ling-jüan** je prírodná krajina v prefektúre Čang-ťia-ťie v provincii Chu-nan v Číne. Lokalita je známa najmä vďaka množstvu kvarcitových a pieskovcových krasových útvarov, z ktorých niektoré dosahujú výšku až 200&nbsp;m. 

Pre svoju jedinečnosť bola celá oblasť v roku 1992 zapísaná na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Chránené územia v Číne
Kategória:Lokality Svetového dedičstva v Číne
Rozpor (hudobná skupina)

**Rozpor** (štylizovaná ako **RozpoR** alebo **ЯozpoR**) je hudobná skupina z Bratislavy, hrajúca oi! a hardcore/punk, známa antifašistickými, ale i inými postojmi.

## História
Kapela vznikla v máji 1999. V roku 2000 na vlastné náklady vydala demo *„Nezabudneme!“*, album *„Ilegálna spravodlivosť“* v roku 2002 a neskôr ďalšie. Ich nahrávky vychádzajú pod hlavičkou „Žiadna značka – No Label“, kapela sa drží princípu - "Urob si sám".

Kapela sa dostala do povedomia aj kvôli originálnej pódiovej šou, ako aj v dôsledku výtržností, sprevádzajúcich jej vystúpenia a násilnej odvahe niektorých fanúšikov.

### Súčasní členovia
* Datra – gitara, spev (1999 – súčasnosť)
* Fabko – sólový spev (2015 – súčasnosť), bicie (2011)
* Zorro – bicie (2013 – súčasnosť)
* Peklo – basgitara, spev (2023 – súčasnosť)

### Bývalí členovia
* Walter – sólový spev (1999 – 2001)
* Lupes – basgitara, spev (1999 – 2011)
* Filip – bicie, spev (1999 – 2013)
* Roman – sólový spev (2001 – 2015, na audionahrávkach a videoklipoch spolupracoval aj neskôr)
* Džezy (Kněží) – basgitara, spev (2011 – 2015)
* Harley - bicie (2011, 2016)
* Žlna - bicie (2011, 2018)
* Bedla – basgitara, spev (2015 – 2023)

## Diskografia
* 2000 – „Nezabudneme!“ MC+CD (Žiadna značka – No label)
* 2002 - „Ilegálna spravodlivosť“ CD (Žiadna značka – No label)
* 2004 - „Organizovaný punk“ CD (Žiadna značka – No label)
* 2009 - „RozpoR...su uchilny zido bolsevycky fetaci!!!“ CD (Žiadna značka – No label)
* 2011 - „V lete oi, v zime crust...“ LP (Žiadna značka – No label)
* 2014 - „Soundtrack out of the Box“ LP split (Žiadna značka - No label)
* 2016 - „Radikálna ľudskosť“ 10´LP picture disc (Žiadna značka - No label)
* 2022 - Hrubá Sila LP (Žiadna značka - No label)

### Spoluúčasť na projektoch
* 2001 - „Czech and Slovak streetkids vol. 1“ CD (Rabiát Records)
* 2003 - „Czech and Slovak streetkids vol. 2“ CD (Rabiát Records)
* 2005 - „Drivin´ 2 Hell“ CD (Kids and Heroes Records)
* 2006 - „Punkrock made in Slovakia vol. 5“ CD (Musica, s.r.o.)
* 2008 - „Garaż nr. 26“ Promo CD (Jimmy Jazz)
* 2010 - „A tribute to The Oppressed“ CD (SHR Records)
* 2011 - „Critical Mass riddim“

### Videoklipy
* 2006 - „Fanatik“
* 2008 - „Môj pohreb (Parte)“
* 2011 - „Nestala sa z nás už pi*ovina?“
* 2012 - „Zostarnúť mladý“
* 2013 - „Potrebujeme makať na sebe“
* 2015 - „Vlk“

## Externé odkazy
* Oficiálny web
* Oficiálna Facebook stránka
* Sťažnosť na vystúpenie kapely Rozpor v Českej televízii

## Zdroje


Kategória:Slovenské punkrockové hudobné skupiny
Kategória:Hudobné skupiny z 1999
Mravenečník (Hrubý Jeseník)

**Mravenečník** () je vrch Hrubého Jeseníku, pohoria na severnej Morave. Leží v západnej časti masívu Dlouhých strání, východne od obce 
Loučná nad Desnou. 

Vrch sa nachádza v západnej časti Pradědskej hornatiny, v rázsoche, vybiehajúcej z hlavného hrebeňa. Východne sa nachádza vrchol Dlouhých strání () s hornou nádržou prečerpávacej vodnej elektrárne.

## Prístup
* asfaltovou cestou z obce Loučná nad Desnou cez Dlouhé stráně, odtiaľ po hrebeni

## Zdroj
* 

Kategória:Vrchy v Hrubom Jeseníku
Kategória:Vrchy v okrese Šumperk
Kategória:Tisícovky v Česku
Kayla Ewellová

**Kayla Noelle Ewellová** (* 27. august 1985, Long Beach, Kalifornia, USA) je americká seriálová herečka. Je najviac známa ako Caitlin Ramirez z americkej soap-opery *[[Bohatí a pekní]]*, ako Mauren Sampson z *[[Freeks and Greeks]]* a v neposlednom rade ako Vicky Donovan z *[[Upírske denníky (seriál)|Upírskych denníkov]]*.

## Životopis
Kayla sa narodila v Long Beach v Kalifornii a vyrastala na Seal Beach. Študovala spev a tanec na Orange County Song & Dance Company vo Westminsteri. V roku 1999 si ju cez hodinu herectva všimol hľadač talentov a požiadal ju, aby prišla na konkurz. V roku 2003 absolvovala Los Alamitos High School.

## Kariéra
Jej prvá TV rola bola Mauren Sampson vo *[[Freeks and Greeks]]* v epizóde "Carded and Discarded" ktorú režíroval Judd Apatow. V rokoch 2004-2005 hrala v seriáli *[[Bohatí a pekní]]* a hosťovala v seriáloch *[[O.C. California]]*, *[[Boston Public]]*, *[[Veronika Marsová]]*, *[[V tieni zločinu]]* a *[[Entourage]]*. V roku 2006 dostala malú rolu vo filme *[[Len trochu šťastia]]* z Lindsey Lohan a hlavnú úlohu vo filme *[[Miliónové kočky]]* s Hilary a Haylie Duff. Hrala hlavnú rolu vo filme *[[Divoká žúrka]]*.

V roku 2009 hrala v prvých siedmich epizódach seriálu *[[Upírske denníky (seriál)|Upírske denníky]]*. Svoju postavu Vicky Donovan popísala ako veľmi neslušnú študentku a problematické dievča. Vicky bola prvá postava v seriáli, ktorá bola premenená na upíra. Kaylinu postavu nakoniec zabil Stefan (Paul Weslay) ktorý jej vrazil kôl do srdca, aby pred ňou ochránil Elenu v epizóde "Haunted." V novembri 2009 naznačila, že jej zmluva pre tento seriál je stále platná a že by sa doň mohla vrátiť. V novembri toho istého roku scenárista Kevin Williamson povedal, že ju do seriálu vrátiť neplánuje, ale Kayla sa objavila v poslednej epizóde druhej série a v niekoľkých epizódach tretej série.

Zahrala si detskú módnu návrhárku vo filme *[[Keeping Up With The Randalls]]*.

## Osobný život
Od roku 2009 žije v Los Angeles v Kalifornii. V rozhovore pre magazín Sophisticate povedala, že vo voľnom čase rada maľuje a lezie po skalách. Tiež ako svoj koníček uviedla rafting. 22. augusta 2009 bola zatknutá za výtržníctvo v Smarr v Goergii spolu s Candice Accola, Sara Canning a Nina Dobrev. neskôr bola pustená na kauciu.

## Filmografia

## Iné projekty

## Externé odkazy
*Kayla Ewell Pictures  at *Maxim (magazine)*

## Zdroj

Kategória:Filmové herečky USA
Kategória:Televízne herečky USA
Kategória:Osobnosti z Long Beach
Nový letný palác (Peking)

**Nový letný palác** alebo **Letný palác** (v zozname UNESCO je zapísaný ako **Letný palác, cisárska záhrada v Pekingu**) je palác v čínskom Pekingu. Bol postavený v polovici 18. storočia, no približne o sto rokov neskôr bol celý zničený a potom znovu postavený. Nachádza sa na návrší obmývanom jazerom. Patrí k nemu i rozsiahla záhrada.

V roku 1998 bol palác so záhradou zapísaný na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Stavby v Pekingu
Kategória:Lokality Svetového dedičstva v Číne
Claire Holtová

**Claire Rhiannon Holt** (* 11. jún 1988, Brisbane, Austrália) je austrálska herečka. Preslávila ju postava Emmy Gilbertovej zo seriálu ''H<sub>2</sub>O: Stačí pridať vodu'' a Rebeky Mikaelsonovej zo seriálov *[[Upírske denníky (seriál)|Upírske denníky]]* a *[[The Originals]]*.

## Osobný život
Claire sa narodila v Brisbane v Austrálii. Venuje sa rada športu: pláva, hrá volejbal, vodné pólo a v bojovom umení Taekwondo má čierny pás. Keď bola mladšia, spievala v školskom zbore. Na konci roku 2005 absolvovala školu Stuartholme v Toowongu.

## Kariéra
V roku 2006 získala rolu Emmy Gilbertovej v Network Ten detskej televíznej sérii, *[[H2O: Stačí pridať vodu|H<sub>2</sub>O: Stačí pridať vodu]]*. Tento seriál získal ocenenia *Logie Award* a *Nickelodeon Australia Kids' Choice Award*. Boli natočené dve série a začalo sa uvažovať o tretej, v ktorej ale Claire už nehrala, pretože podpísala zmluvu na filmovanie *Messengers 2: The Scarecrow*. Filmovanie začalo v Sofii v roku 2008 a 21. júla 2009 bol film vydaný v Austrálii na DVD. V auguste 2011 Claire získala rolu Rebeky Mikaelsonovej v seriáli *[[Upírske denníky (seriál)|Upírske denníky]]*. V januári 2013 bol oznámený spin-off seriál k *Upírskym denníkom* s názvom *[[The Originals]]*, kde si tiež zahrala postavu pôvodnej upírky Rebeky Mikaelsonovej.

Okrem hrania vo filmoch a seriáloch natočila aj niekoľko reklám pre *Dreamworld, Sizzler* a*Queensland Lifesaving.* BuddyTV ju označila ako 55. najsexy ženu pre rok 2011.

## Filmografia

## Iné projekty

## Externé odkazy
* 
* 

## Zdroj

Kategória:Austrálske filmové herečky
Kategória:Austrálske televízne herečky
Kategória:Osobnosti z Brisbane
Petrovy kameny

**Petrovy kameny** () je tretí najvyšší vrch Hrubého Jeseníka, pohoria na severnej Morave. Leží na území NPR Praděd a z dôvodu ochrany prírody je zakázaný prístup na vrchol, ktorý tvorí trojica 7 m vysokých skál.

Vrch sa nachádza v hlavnom hrebeni Pradědskej hornatiny, medzi Pradědom () a Vysokou hoľou (), v centrálnej, najvyššej časti pohoria. 

Na východných svahoch sa nachádza horské rekreačno–turistické stredisko *Ovčárna*. 

## Prístup
* po *Ovčárnu* po  značke z Karlovej Studánky
* asfaltovou cestou z Karlovej Studánky

## Iné projekty

## Zdroj
* 

Kategória:Vrchy v Hrubom Jeseníku
Kategória:Vrchy v okrese Bruntál
Kategória:Vrchy v okrese Šumperk
Kategória:Tisícovky v Česku
Si-ti

**Si-ti** je dedina v čínskej provincii An-chuej postavená za dynastie Sung (960-1279). Do súčasnosti sa dochovala v relatívne zachovalom stave a obsahuje rad pamiatok často vyhľadávaných turistami. 

Pre svoju historickú hodnotu bola Si-ti spoločne s Chung-cchun v roku 2000 zapísaná na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Geografia Číny
Kategória:Lokality Svetového dedičstva v Číne
Kategória:An-chuej
Chung-cchun

**Chung-cchun** je dedina v čínskej provincii An-chuej ktorej začiatky siahajú do doby dynastie Ming a Čching. V dedine sa nachádza 150 dobre zachovaných stavieb, ktoré sú v súčasnosti vyhľadávanou turistickou destináciou.

Pre svoju historickú hodnotu bola Chung-cchun spoločne so Si-ti v roku 2000 zapísaná na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Geografia Číny
Kategória:Lokality Svetového dedičstva v Číne
Kategória:An-chuej
Rozpor

**Rozpor** môže byť:
*všeobecne: nezhoda, nesúlad, protiklad, protirečenie, kolízia
*vo filozofii: jednota vzájomne sa predpokladajúcich a vzájomne sa vylučujúcich stránok (protikladov), pozri rozpor (filozofia)
*v športe: 
**druh gymnastického cviku na kruhoch (vzpor rozpažením)
**podpor na rukách, pri ktorom sú ruky upažené, pozri rozpor (podpor na rukách)
*v horolezectve: vzopretie rúk a nôh o steny pri lezení komínom 
*v strojárstve: kľuková kulisa
*v technike: koncový výrez hranola či vlysu, do ktorého zapadá čap rohového spoja
*v hutníctve: najširšie miesto vysokej pece, pozri rozpor (vysoká pec)
*v poľovníctve: tyč v podobe vidlice, na ktorú sa vešajú tenáty, pozri rozpor (poľovníctvo)
*v dávnej slovenčine: stĺp, pilier
*hudobná skupina, pozri Rozpor (hudobná skupina)
Wu-i

**Wu-i** je pohorie na severnej hranici čínskej provincie Fu-ťien s provinciou Ťiang-si. Pokrýva plochu okolo 60&nbsp;km². Celá oblasť okolo pohoria je unikátna svojimi zachovanými subtropickými lesmi. 

Nachádza sa tu i rad archeologických lokalít, preto bolo pohorie v roku 1999 zapísané na zoznam svetového dedičstva UNESCO ako prírodná i kultúrna pamiatka.

## Iné projekty
 

## Externé odkazy
* Stránka UNESCO

## Zdroj

Kategória:Lokality Svetového dedičstva v Číne
Kategória:Pohoria v Číne
Kategória:Národné parky v Číne
San-ťiang-ping-liou

**San-ťiang-ping-liou** (  - doslova: *tri súbežné rieky*) je kaňon v čínskej provincii Jün-nan. Kaňon zahŕňa hneď tri toky veľkých ázijských riek Jang-c’-ťiang, Mekong a Salwin. Kaňon sa nachádza asi 60&nbsp;km severne od mesta Li-ťiang. 

Pre svoju unikátnosť bol v roku 2003 zapísaný na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Geografia Číny
Kategória:Lokality Svetového dedičstva v Číne
Letný palác

**Letný palác** môže byť:
*všeobecne palác slúžiaci ako letná rezidencia
*Starý letný palác (v Pekingu)
*Čcheng-te pi-šu šan-čuang

**Letný palác** alebo **Nový letný palác** môže byť:
*Nový letný palác (Peking)
*časť paláca Palais Lichtenstein vo Viedni, pozri pod Palais Lichtenstein

**Letný palác** alebo **Letnij dvorec** môže byť:
*v Petrohrade:
**Letný palác Petra I.
**Letný palác (Rastrelli) (už neexistuje)
*Letnij dvorec (Preobraženskoje)
*Palác Romanovcov (v Gruzínsku)

**Letný palác** alebo **Sommerpalais** môže byť:
*Sommerpalais (Greiz)
*Sommerpalais (Baden-Baden)
*Sommerpalais (Drážďany)
*časť paláca Palais Lichtenstein vo Viedni, pozri pod Palais Lichtenstein

**Letný palác** alebo  **Pałac Letni** alebo  **Letni Pałac** môže byť:
*Letni Pałac (Rzeszów)
*Letni Pałac (Morysin)

## Pozri aj
*Letný arcibiskupský palác
*Aspremontov letný palác
Konverzia meny

**Konverzia meny** alebo **menová konverzia** môže byť:
*výmena meny za inú alebo výmena meny za drahý kov, pozri napr. pod vymeniteľnosť
*zmena meny (štátu)
*prevod z jednej meny na druhú
*zmena meny, v ktorej sa má splatiť existujúci dlh
Moldavčania

**Moldavčania** alebo **Moldavci** (po moldavsky/po rumunsky *Moldoveni*; v azbuke používanej v Podnestersku Молдовень) môžu byť:
* východorománsky národ tvoriaci významnú časť obyvateľstva súčasného Moldavska (a Podnesterska), alebo
* rumunskí obyvatelia časti historického Moldavska, ktorá dnes leží v Rumunsku (títo majú iba regionálnu identitu), alebo
* historicky: obyvatelia územia historického Moldavska (Moldavského kniežatstva)

## Národ žijúci najmä v súčasnom Moldavsku
Moldavci žijú v Moldavskej republike a de facto nezávislom Podnestersku. Moldavci žijú aj na Ukrajine, v Rusku a Kazachstane. Odhadovaný počet Moldavcov je vyše 3 000 000.

Moldavci hovoria po moldavsky resp. po rumunsky (označenie jazyka je sporné, a to aj v samotnom štáte Moldavsko). Moldavčina/rumunčina patrí medzi románske jazyky. Väčšina z Moldavcov sú pravoslávni kresťania.

Románski obyvatelia súčasného Moldavska a Podnesterska nemajú svoju vlastnú národnú príslušnosť ujednotenú. Časť z nich sa považuje za Moldavcov, časť za Rumunov. Rumuni z Rumunska väčšinou nerozlišujú rumunský a moldavský národ. 

## Obyvatelia historického Moldavska
Územie historického Moldavska je v súčasnosti rozdelené medzi Rumunsko (42 %), Ukrajinu (24 %, vrátane Severnej Bukoviny, mesta Gerca, Severnej Besarábie a Budžaku), a súčasné Moldavsko (34 %). 

## Referencie

## Zdroje
* Mark A. Gabinskij: ''Moldawisch'' 
* 


Kategória:Moldavsko
Kategória:Románi
Kategória:Etniká, národy a národnosti
Nathaniel Buzolic

**Nathaniel Buzolic** (* 4. august 1983, Sydney, Austrália) je austrálsky herec. Bol moderátorom programu *The Mint* a mal vedľajšiu rolu v seriáli *[[Out of the Blue]]* (2008). Tiež bol spolumoderátorom programu *Weather Ed.* Zahral si postavu Kola Mikaelsona v seriáloch *[[Upírske denníky (seriál)|Upírske denníky]]* a *[[The Originals]]*.

## Životopis
Jeho rodina je pôvodom z Chorvátska. V roku 2004 absolvoval Screenwise Acting School for Film and Television.Hosťoval v programe *Disney Channel's afternoon kids show* a *Studio Disney* (2005). Objavil sa tiež v *[[All Saints]]* (2003), *Domov v zálive* (2002) a v *Policajti z prístavu* (2001). Jeho prvá hlavná úloha bola vo filme *Offing David* (2008). Predtým mal menšie úlohy v *My Greatest Day Ever* (2007) a *Nebezpečná štvanica* (2007).

V roku 2011 bol potvrdený pre rolu Kola Mikealsona v seriáli *[[Upírske denníky (seriál)|Upírske denníky]],* neskôr hral aj v spin-off seriáli *[[The Originals]].*

Nathaniel sa objavil aj v populárnom seriáli stanice ABC Family, *Pretty Little Liars ([[Roztomilé mrchy]])*, kde si zahral chlapíka menom Dean v epizódach Cover For Me (4.22) a Unbridled (4.23).

V roku 2014 bol potvrdený do nového projektu CW, Supernatural: Tribes, ktorý je spin-off pre seriál Supernatural. Nathaniel si v seriáli zahrá postavu Davida Haydena.

## Filmografia

## Iné projekty

## Externé odkazy
* IMDB

## Zdroj

Kategória:Austrálski filmoví herci
Kategória:Austrálski televízni herci
Kategória:Austrálski televízni moderátori
Kategória:Austrálske osobnosti chorvátskeho pôvodu
Kategória:Osobnosti zo Sydney
Viking metal

**Viking metal** je subžáner black metalu, medzi ktorého typické črty možno zaradiť chaotický a hlasitý zvuk, pomalé tempá, používanie klávesov, temnú a násilnú symboliku, a motívy textov inšpirované nórskou mytológiou, nórskymi pohanskými náboženskými predstavami a obdobím Vikingov. Vyvinul sa v priebehu 80. rokov a v prvej polovici 90. rokov 20. storočia a odmietal satanizmus a okultizmus, namiesto toho staval do opozície voči kresťanstvu tematiku Vikingov a pohanstva. Inšpiráciu čerpá zo severskej ľudovej hudby a býva považovaný za druh folk metalu, avšak ide o samostatnú odnož tohto štýlu, keďže medzi Viking metalom a folk metalom existujú značné rozdiely. Ďalšou črtou štýlu je, že takmer všetky kapely vyhlasujú, že majú vikingských predkov.

## Zdroj


Kategória:Heavymetalové hudobné žánre
Mackenzie Foyová

**Mackenzie Christine Foyová** (* 10. november 2000, Los Angeles, Kalifornia, USA) je  herečka a modelka. Najviac je známa ako Renesmee, dcéra Belly a Edwarda Cullenovcov vo filme *[[Twilight sága: Úsvit – 2. časť]]*. Zahrala si aj v hororovom filme V zajatí démonov malú Cynthiu, dcéru Perronovcov.

## Kariéra
S modelingom začala už ako 4-ročná. V tlačených reklamách pracovala pre *Garnet Hill, Polo Ralph Lauren* a *Guess (Kids)*. Potom pracovala ako modelka pre spoločnosti *The Walt Disney Company*, *Mattel*, *Target Corporation*, *Monnalisa*, *Talbots* a *Gap*. Objavila sa vo veľa TV reklamách vrátane *Burger King*, *Kohl's*, *BlackBerry*, *Comcast* a *Pantene.* Ako hosť sa objavila v niekoľkých TV seriáloch, napríklad *[[V dobrom aj v zlom (televízny seriál)|V dobrom aj v zlom]]*, *[[Hawaii 5.0]]* a *[[FlashForward]]*. Mackenzie hrala hlavnú úlohu vo filme *[[R.L. Stine's The Haunting Hour]]* čo bola jej prvá televízna hlavná rola.

Mackenzie nedávno dokončila dva filmy, indický *[[Plastic Jesus]]* a *[[V zajatí démonov]]* (The Conjuring) kde hrala jednu z Perronových sestier. Od 10. októbra 2012 začala natáčať *[[Wish You Well]]*, filmovú adaptáciu podľa knihy od Davida Baldacciho, kde hrá hlavnú úlohu.

## Filmografia

## Referencie


## Iné projekty

## Externé odkazy
* 
* 
*  
* Mackenzie Foy vo FDb.cz

## Zdroj

Kategória:Filmové herečky USA
Kategória:Televízne herečky USA
Kategória:Detskí herci
Kategória:Modelky USA
Kategória:Osobnosti z Los Angeles